Държавен вестник, бр. 66, 2009 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  66
Чл. 65. (1) Съдебните служители на длъжност 
„съдебен секретар“: 
1. присъстват при открити съдебни заседания 
и писмено оформят протоколите по делата в 
тридневен срок от деня на съдебното заседание; 
2. въвеждат данни в деловодната система за 
лицата, които се призовават по делата; 
3. изготвят списък за призоваване на страните 
по делата, вещи лица и свидетели; 
4. подреждат приетите по делото доказател­
ства и предават делото на съдията докладчик; 
отложените дела се предават срещу подпис на 
деловодителя на отделението за изпълнение на 
протоколните определения на съда;
5. изготвят съобщения до страните по делата 
за дадените от съда указания; 
6. изготвят съдебни удостоверения; 
7. изготвят необходимата документация за 
призоваване на страните по делото по реда на 
ГПК чрез публикация в „Държавен вестник“; 
в обявите по реда на ГПК за насрочените за 
разглеждане пред ВКС дела задължително се 
въвеждат датата на съдебното заседание, от­
делението, в което е образувано, номерът на 
делото във ВКС и годината на образуването 
му, номерът на делото, срещу което е пода­
дена касационна жалба, имената на всички 
касатори и имената на всички ответници по 
касационната жалба; 
8. изготвят списъците за насрочените по 
дати дела и ги поставят на определените за 
това места;
9. един ден преди съдебното заседание 
нанасят в срочната книга: дата на съдебното 
заседание, съдебен състав, име на съдебния 
секретар, номер на делото, основание за об­
разуване пред ВКС и страни; 
10. отразяват в деловодната система резултата 
от съдебното заседание: номера на решението, 
когато делото е обявено за решаване; номера 
на определението при прекратяване на делото; 
причини за отлагане на делото;
11. изготвят „дубликати“ на делата при пре­
доставяне на делото на вещи лица – експерти, и 
прилагат в дубликата списък за призоваване на 
страните за следващо съдебно заседание и раз­
писка, предоставена от вещото лице – експерт; 
12. вписват глоби, наложени с протоколни 
определения; 
13. издават изпълнителни листове въз основа 
на разпореждане на председател на отделение 
или съдия докладчик за присъдени в полза на 
съда държавни такси; издаденият изпълнителен 
лист се изпраща на Агенцията за държавни 
вземания;
14. изготвят необходимите книжа за съдебни 
поръчки; 
15. изготвят искания на съда за събиране 
на доказателства по Регламент ЕО № 1206 от 
2001  г. на Съвета относно сътрудничеството 
между съдилища на държавите членки при 
събиране на доказателства по граждански и 
търговски дела; 
16. съставят документи за изплащане на 
суми за разноски, възнаграждения на вещи 
лица, свидетели, служебни защитници; 
17. изпълняват разпорежданията на съда, 
дадени в открито или закрито съдебно заседание; 
18. най-малко 10 дни преди съдебно заседа­
ние секретарят, който ще участва в откритото 
съдебно заседание, проверява редовността на 
призоваване на страните по делата и докладва 
да съдията докладчик; 
19. отразяват в деловодната система диспо­
зитива на съдебните актове; 
20. изготвят съпроводителните писма, прош­
нуроват, прономероват и подпечатват крайния 
лист на делото преди връщането му на инстан­
цията, от която е получено; 
21. издават преписи от постановени от ВКС 
съдебни актове след разпореждане на председа­
теля на отделението или на съдията докладчик; 
22. изготвят сведения за постъпилите във 
ВКС дела по показатели, утвърдени от пред­
седателя на съда; 
23. участват в годишни инвентаризации 
и изготвят опис на несвършените в края на 
отчетния период дела и предоставят необходи­
мите статистически данни на административно 
звено „Информационни системи, комуникации 
и съдебна статистика“;
24. изготвят и изпращат писма до начални­
ците на местата за задържане и лишаване от 
свобода за довеждане на лишени от свобода, 
призовани по наказателни дела; 
25. изготвят и изпращат писма с искания за 
определяне на служебни защитници.
(2) Съдебни секретари, получили разреше­
ние за достъп до класифицирана информация, 
издадено съгласно изискванията на Закона за 
достъп до класифицирана информация, изгот­
вят съдебните протоколи и обработват делата, 
съдържащи класифицирана информация. 
Чл.  66. Съдебните секретари съставят съ­
дебни протоколи. 
Чл. 67. (1) Съдебните секретари водят след­
ните книги: 
1. срочна книга за открити съдебни заседания; 
2. книги за закрити заседания; 
3. книга за наложените глоби.
(2) За всяка календарна година се завежда 
отделна книга. 
Чл. 68. Срочната книга за открити съдебни 
заседания съдържа: 
1. дата на съдебното заседание; 
2. състав на съда; 
3. докладчик по делото; 
4. номер на делото; 
5. страни по делото и номер на делото, 
чийто акт се атакува; 
6. номер на решение или определение, пос­
тановено в открито съдебно заседание; 
7. дата на обявяване на съдебния акт; 
8. причини за отлагане на делото в случай 
на отлагане.